

Vedlegg til sak 8, til behandling på årsmøte i Sokna IL 29/2 2016.

Orientering og innstilling  fra arbeidsutvalget  vedrørende endrede forutsetninger knyttet til vedtak fra ekstraordinært årsmøte 16/9 2016  for bygging av  flerbrukshall og utvendig kunstgressbane Hovsmoen . 

Organisering av bygging, momsrefusjon.
Ved planlegging sommer 2015 ble det for å unngå usikkerhet i forhold til tilbakeføring av moms besluttet at vi skulle føre opp bygget i regi av et AS og føre et vanlig momsregnskap med tilbakeføring av moms hver annen måned. Siden har det politiske landskapet endret seg og sikkerheten i forhold til full momskompensajon for oppføring av idrettsanlegg av lag og foreninger har bedret seg. Anbefalinger nå går på at den beste løsningen er å bygge anlegget med Sokna IL som byggherre og søke om etterskuddsvis tilbakeføring av moms. Dette betyr at vi trenger kr 5 mill. ekstra for å fullfinansiere bygging. Dette løses i praksis ved at vi søker om kr 5 mill. i ekstra langsiktig lån. Fordelen med en slik løsning er man kan fakturer leie uten moms.

Støtte til Sokna IL fra Soknedal Sparebank
Soknedal sparebank har gitt tilsagn om kr 500.000,- pr år i 5 år. Dette skal i første omgang øremerkes å dekke finanskostnader knyttet til mellomfinansiering av tippemidler. Soknedal Sparebank har signalisert at dette vil kunne gå på bekostning av dagens bidrag til Sokna IL.


Arbeidsutvalgets innstilling:
Arbeidsutvalget innstiller på at det søkes om kr 5 mill kr ekstra for fullfinansiering av momsutgifter.
Dette er et anlegg som skal favne alle lagets medlemmer, og gi alle grupper i laget utvidede treningsmuligheter. Arbeidsutvalget innstiller derfor til at bankens eventuelle tilbud om finansiering aksepteres selv om dette skulle kunne redusere støtten direkte til laget.


